Evaluare – Operații cu fracții ordinare
Disciplina: Matematică        Clasa: a 5-a
Nume elev: ____________________        Data: ____________
1. Într-o școală, elevii studiază o singură limbă străină. Distribuția lor este următoarea: limba franceză – 25%, limba germană – 15%, limba engleză – 45%, limba spaniolă – p%. a) Determină numărul p. b) Știind că în școală sunt 400 de elevi, calculează câți elevi studiază limba spaniolă.

2. Calculează și scrie rezultatul sub formă de fracție ireductibilă: a) 5/6 + 3/4; b) 7/4 − 5/6; c) 10/9 · 3/5; d) 8/15 : 4/5.

3. Suma a două numere naturale este 35. Determină cele două numere, știind că unul dintre ele este egal cu 2/5 din celălalt.

4. Cât reprezintă 3/8 din 32/9? Scrie rezultatul sub formă de fracție ireductibilă.

5. Un televizor costă 2 400 lei. În perioada reducerilor, prețul lui scade cu 15%. a) Calculează cu câți lei s-a redus prețul. b) Calculează prețul televizorului după reducere.

6. Calculează, respectând ordinea efectuării operațiilor: a) (2 − 3/4) · 8/5; b) 5/6 : (1/2 + 1/3) − 2/5.

7. Stabilește dacă relația (1/2 + 1/3)² = (1/2)² + 2 · 1/2 · 1/3 + (1/3)² este adevărată. Justifică răspunsul prin calcularea ambilor membri.

8. Un elev are de citit o carte de 240 de pagini. În prima zi citește 1/4 din numărul de pagini ale cărții și încă 12 pagini. În a doua zi citește 1/3 din restul paginilor și încă 8 pagini. În a treia zi citește 1/2 din cât i-a mai rămas și încă 2 pagini, iar în a patra zi citește paginile rămase. Câte pagini a citit elevul în fiecare zi?

